ক্যালকাটা ট্রামওয়েজ কোম্পানি
ক্যালকাটা ট্রামওয়েজ কোম্পানি (১৯৭৮) লিমিটেড, (সচরাচর ক্যালকাটা ট্রামওয়েজ কোম্পানি বা সিটিসি নামে পরিচিত) ছিল পশ্চিমবঙ্গ সরকার অধিগৃহীত একটি সংস্থা। এই সংস্থা কলকাতা ও তার পার্শ্ববর্তী অঞ্চলে ট্রাম ও বাস পরিবহনের দায়িত্বপ্রাপ্ত ছিল। ১৮৮০ সালে এই সংস্থাটি স্থাপিত ও নিবন্ধিকৃত হয় এবং স্বাধীনতার পর ১৯৭৮ সালে এটি পশ্চিমবঙ্গ সরকারের একটি সংস্থায় পরিণত হয়। ১৯৯২ সাল থেকে এই সংস্থা ট্রামের পাশাপাশি বাস পরিবহনের সঙ্গে যুক্ত হয়। ২০১৬ সাল পর্যন্ত এই সংস্থা কলকাতা শহরে দৈনিক ১৭০টি ট্রাম চালিয়েছিল। ২০১৬ সালে ক্যালকাটা ট্রামওয়েজ কোম্পানি পশ্চিমবঙ্গ পরিবহন নিগমের অন্তর্ভুক্ত হয়।